*Муниципаль тур*

**Татар телендә гомуми белем бирү оешмаларында укучы балалар өчен**

**татар теленнән олимпиада биремнәренең ҖАВАПЛАРЫ**

**2024-2025 нче уку елы**

**11 нче сыйныф**

**Максималь балл – 64**

**I. ТЕСТ (20 балл)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 1 | 2 | 3 | 4 | 5 | 6 | 7 | 8 | 9 | 10 |
| **3** | **3** | **1** | **3** | **2** | **3** | **1** | **3** | култыксалары | вакыт хәле |

**II. Теоретик бирем.**

Алынмалар турында языгыз, мисаллар китерегез. (**8 балл**)

Укучы мәктәп программасы, дәреслекләрдә бирелгән материалны мөмкин кадәр тулы чагылдырган очракта, мисаллар белән дәлилләгәндә, биремгә иң югары балл куела. Төгәлсезлекләрнең күләменә карап, баллар саны киметелә. Мәгълүмат бөтенләй булмаган очракта, укучыга 0 балл куела.

**III. Уйлагыз һәм җавапларны языгыз.**

1. Сүзләр һәм төшеп калган хәрефләрне тәңгәлләштерегез. Артык берәмлекләр барлыгын онытмагыз. **(5 балл)**

|  |  |  |  |  |
| --- | --- | --- | --- | --- |
| А | тә...сир | 1 | ь | |
| Ә | шагыйр... | 2 | ъ | |
| Б | и...ътибар | 3 | г | |
| В | ...әйкәл | 4 | | э |
| Г | и...тыяҗ | 5 | | х |
|  | | 6 | һ | |

**Җавап: 41365**

**IV**. **Гамәли-иҗади бирем.**

1. Җәя эчендәге сүзләрнең дөресен сайлап, астына сызыгыз. **(5 балл)**

Яр куенына язгы ташудан боз кисәкләре, чыбык-чабык, салам чүпләре сыенып калган. Авыл башындагы агач күперне, һәр елдагыча, (диңгез / **ташу** / су) үзе белән алып киткән. Аргы якка чыгыйм дисәң, өстенә кадәр су менеп җиткән торба-басма аша тәвәккәлләргә генә кала.

Кардан арчылып кына килгән бакчаның (тәрәзәсе / **капкасы** / бүрәнәсе) ачык калганмы, ишек алдыннан чыгып качканмы – бүген-иртәгә бәрәнлисе олы сарыклары ниндидер могҗиза белән (бу якка / **аръякка** / суга) ук килеп чыккан иде. Хикмәт димә инде, шунда бәрәнләп тә куйган җитмәсә.

Кемдер күреп, хәбәр итүгә, әнисе зур кунычлы резин итекләрен киеп, өйдән чыгып та (барды / **чапты** / китте). Сабыйлыгы беләнме, кызык күрергә өметләнепме, кыз да аның артыннан иярде. Әнә аның әнисе, ашыга-кабалана инеш буена йөгерә. Аръяктагы сарыкның бертуктамый ачыргаланып мәэлдәве, күз күреп ияләнгән кечкенә инешнең олы (дөньяга / **дәрьяга** / зурга) әйләнүе, әнкәсенең басма башында икеләнеп торуы сәбәп булдымы – кызның күңеленә кинәт кенә шом йөгерде. *(А. Әхмәтгалиева)*

2. Шигырьне укыгыз һәм күп нокталар урынына тиешле хәрефләрне куегыз. **(2 балл) Һәр җавапка - 0,5 балл.**

Ап-ак карга ятып бер елыйсы килә,

Күз яшьләрем туңып бозга әйләнсенгә.

Җылы өмЕт итеп бер сорыйсы килә,

«Минем хәлдә инде, дөнЬя *<,>* әллә син дә?»

Һаваларга менеп бер җырлыйсы килә,

Җанымдагы бозлар эреп түгелсен лә.

Шыксыз бу җиҺанны матурлыйсы килә,

«БөтЕн дөнья назга-язга күмелсен лә» (*И. Юзеевтан*)

3. Шигырьнең беренче куплетындагы *<....>* тамгасы урынына куелырга тиешле тыныш билгесен языгыз. **(2 балл)**

**өтер**

4. *Җылы өмет итеп бер сорыйсы килә, «Минем хәлдә инде, дөнья <....>әллә син дә?»* җөмләсеннән күчерелмә мәгънәле сүзне күчереп языгыз. (**2 балл**)

**җылы** (өмет)

5. Беренче җөмләдән хәл фигыльләрне күчереп языгыз, мәгънәле кисәкләргә аерыгыз, шартлы билгеләр белән күрсәтегез, морфологик анализ ясагыз. (**5 балл**)

ятып – ят- – тамыр, -ып – модаль кушымча; туңып – туң- – тамыр, -ып модаль кушымча.

Ятып – тамыр, 1 төр хәл фигыль, барлыкта, затланышсыз

Туңып - тамыр, 1 төр хәл фигыль барлыкта, затланышсыз

6. Шигырьдән ирен гармониясенә буйсынган сүзләрне күчереп языгыз. **(3 балл)**

**өмет, бөтен, сорыйсы**

7. *Ап-ак карга ятып бер елыйсы килә,*

*Күз яшьләрем туңып бозга әйләнсенгә.* җөмләсенә синтаксик анализ ясагыз.

**(2 балл)**

Елыйсы килә – хәбәр, күз яшьләрем - ия, әйләнсенгә – хәбәр. Бу – синтетик иярченле кушма җөмлә. 1 җөмлә – баш җөмлә, 2 җөмлә – синтетик иярченле сәбәп җөмлә, бәйләүче чара – -гә кушымчасы

8.“*Игелек эшләргә һичкайчан соң түгел*” темасына 9-10 җөмләдән торган инша языгыз. (**10 балл**)