*Муниципаль тур*

**Татар телендә гомуми белем бирү оешмаларында укучы балалар өчен**

**татар теленнән олимпиада биремнәренең ҖАВАПЛАРЫ**

**2024-2025 нче уку елы**

**10 нчы сыйныф**

**Максималь балл – 64**

**I. ТЕСТ (20 балл)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 1 | 2 | 3 | 4 | 5 | 6 | 7 | 8 | 9 | 10 |
| **2** | **4** | **1** | **2** | **3** | **4** | **2** | **1** | **сызык** | **көлеп** |

**II. Теоретик бирем.**

Тезмә кушма җөмлә турында языгыз, мисаллар китерегез. **(8 балл)**

Укучы мәктәп программасы, дәреслекләрдә бирелгән материалны мөмкин кадәр тулы чагылдырган очракта, мисаллар белән дәлилләгәндә, биремгә иң югары балл куела. Төгәлсезлекләрнең күләменә карап, баллар саны киметелә. Мәгълүмат бөтенләй булмаган очракта, укучыга 0 балл куела.

**III. Уйлагыз һәм җавапларны языгыз.**

1. Алмашлык һәм аның төркемчәсентәңгәлләштерегез , җавапны саннар белән языгыз. **(5 балл)**

|  |  |
| --- | --- |
| А) бу | 1) сорау алмашлыгы |
| Б) бөтен | 2) билгеләү алмашлыгы |
| В) кайсы | 3) зат алмашлыгы |
| Г) ул | 4) юклык алмашлыгы |
| Д) һичнәрсә | 5) күрсәтү алмашлыгы |

**Җавап : 52134**

**IV**. **Гамәли-иҗади бирем.**

1. Җәя эчендәге сүзләрнең дөресен сайлап, астына сызыгыз. **(5 балл)**

Урман хәрәкәтсез һәм тып-тын. Кояш чыккан вакыт. (**Мәһабәт** / мәхәбәт / мәхәббәт) төз наратларның очлары җылы нурга манчылып, рәхәт бер ( талгынныкка / **талгынлыкка** / талгыныкка) бирелгәндәй, шылт та итмичә, тик кенә торалар... Берәм-сәрәм очраган усакларның (**көмеш** / көмөш / кемеш) яфраклары, таң сулышыннан уянышып, сөенә-сөенә уйнаган шикелле, җилфердәшәләр... Ачык урыннарда, җиргә таба сыгыла төшеп, хәрәкәтсез ак томан ята. Үлән эченнән узсаң, шунда ук итекләрнең йөзләре ялтырап чыга, яшькелт-кара тасмадай эзләр артта сузылып кала. Үсемлекләрнең исле пары борынны кытыклый һәм үпкәләргә (сылаңган / **сыланган** / сылынган) кебек була. Озак килүгә дә йөкнең авырлыгына да карамастан, тән ниндидер җиңеллек, күңел исә шул җиңеллектән (гәмсез / **гамьсез** / гамъсез) бер рәхәтлек тоя... (*Ә. Еники*)

2. Шигырьне укыгыз һәм күп нокталар урынына тиешле хәрефләрне куегыз. **(2 балл) һәр җавапка - 0,5 балл**

Шигырь

Тып-тын торам, чакырмыйм да инде,

Эзләмим дә җуЙган сүземне.

Чакырмыйча килгән күз яшедәй

Килсен миңа бүген ул үзе.

Көтмәгәндә килсен күңелемә,

Һәм кәгазЬгә төшсен соңЫннан.

СөЕндереп *<,>* ишек шакымыйча,

Килеп кергән якын дус сыман. (*Р. Вәлиев*)

3. Шигырьнең икенче куплетындагы *<....>* тамгасы урынына куелырга тиешле тыныш билгесен языгыз. **(2 балл)**

**өтер**

4. Шигырьнең икенче куплетыннан гарәп-фарсы алынмаларын күчереп языгыз. (**3 балл**)

**һәм, кәгазь, дус**

5. *Эзләмим* сүзен мәгънәле кисәкләргә аерыгыз, шартлы билгеләр белән күрсәтегез, морфологик анализ ясагыз. (**5 балл**)

эз тамыр, -лә – сүз ясагыч кушымча, -ми – юклык кушымчасы, -м 1 зат кушымчасы

6. Шигырьдән *кебек* бәйлегенең синонимын күчереп языгыз. **(2 балл)**

**сыман**

7. Шигырьдән артыклык дәрәҗәсендәге сыйфатны күчереп языгыз. **(2 балл)**

**тып-тын**

8.“*Яшәү яме*” темасына 9-10 җөмләдән торган инша языгыз. (**10 балл**)